Michal Handzuš

Michal Handzuš (* 11. marec 1977, Banská Bystrica) je bývalý slovenský hokejový útočník, hrával na pozícii centra. Hrával za Banskú Bystricu a v NHL odohral viac ako 1000 zápasov.

Ako člen Výkonného výboru Slovenského zväzu ľadového hokeja v r. 2022 odstúpil z funkcie, keď športový zväz odmietol vylúčiť slovenských hráčov v Kontinentálnej hokejovej lige z národnej reprezentácie v dôsledku ruskej invázie na Ukrajinu. 

 Klubový hokej 
Je odchovancom Banskej Bystrice. Bol draftovaný v úvodnom drafte NHL v roku 1995 klubom St. Louis Blues v 4. kole ako 101. v celkovom poradí. Prvý ročník v zámorí 1997/98 strávil vo farmárskom tíme Worcester Ice Cats, ďalší už v hlavnom tíme St. Louis Blues. V tomto klube sa stal súčasťou produktívneho slovenského útoku s Pavlom Demitrom a Ľubošom Bartečkom, ktorý bol prezývaný Slovak Pack. 

V sezóne 2000/01 prestúpil do Phoenix Coyotes a pred ročníkom 2002/03 do Philadelphie Flyers. Počas sezóny 2004/05 (lockout v NHL) hral za HKm Zvolen v slovenskej hokejovej extralige a dostal sa s mužstvom do finále súťaže. Na sezónu 2005/06 mal platnú zmluvu s Philadelphiou Flyers, ktorá mu zaručovala ročný príjem 2,128 mil. USD. Pred ďalším ročníkom podpísal kontrakt s Chicago Blackhawks, kvôli zraneniu však odohral len osem zápasov. Pred sezónou 2007/08 podpísal štvorročný kontrakt s Los Angeles Kings za 16 miliónov USD , v klube sa stretol s krajanmi Ľubomírom Višňovským a Ladislavom Nagyom. Prvý rok v tomto klube zaznamenal len 21 bodov a podľa Fox Sports bol najhoršou investíciou letného trhu s voľnými hráčmi. V ďalšom dosiahol 18 gólov a 24 nahrávok. Potom si zahral taktiež v San Jose Sharks. 

1. apríla 2013 prestúpil do tímu Chicago Blackhawks, kde hral s Mariánom Hossom. S tímom Chicaga vyhral na jar 2013 Stanley Cup, kedy Chicago porazilo vo finále Boston Bruins, ktorý viedol slovenský kapitán Zdeno Chára. V januári 2017 dostal trojmesačný dištanc za zákrok na Tomáša Hričinu v zápase Tipsport ligy proti HC Košice zo dňa 13. januára 2017.

V auguste 2018 oznámil ukončenie svojej aktívnej hráčskej kariéry.

 Klubová štatistika  
     Základná časť   Play-off Sezóna Tím Liga Z G A B TM Z G A B TM 1993/94SK Iskra Banská BystricaSE-Jr.40233659————— 1994/95SK Iskra Banska Bystrica1. SHL2215142910————— 1995/96SK Iskra Banska BystricaSE-Jr.667134————— 1995/96SK Iskra Banska BystricaSE193148————— 1996/97HK ŠKP PS PopradSE4415183324————— 1997/98Worcester IceCatsAHL69273663541126810 1998/99St. Louis BluesNHL664121630110228 1999/00St. Louis BluesNHL812528534470336 2000/01St. Louis BluesNHL3610142412————— 2000/01Phoenix CoyotesNHL1044821————— 2001/02Phoenix CoyotesNHL791530453450002 2002/03Philadelphia FlyersNHL8223214446132686 2003/04Philadelphia FlyersNHL822038588218551010 2004/05HKm ZvolenSE3314243834————— 2005/06Philadelphia FlyersNHL731133443860222 2006/07Chicago BlackhawksNHL83586————— 2007/08Los Angeles KingsNHL827142145————— 2008/09Los Angeles KingsNHL8218244232————— 2009/10Los Angeles KingsNHL812022423863254 2010/11Los Angeles KingsNHL821218302061120 2011/12San Jose SharksNHL67717241820000 2012/13HC ’05 Banská BystricaSE159101922————— 2012/13San Jose SharksNHL2811212————— 2012/13Chicago BlackhawksNHL1115642338116NHL celkovo9501802864664829714294344Slovenské ligy celkovo1114153946417510156

 Reprezentácia 
Michal Handzuš reprezentoval Slovensko na MS 2000 (striebro), 2002 (zlato), 2005, 2009, 2011 a 2012 (striebro). Bol nominovaný na Zimné olympijské hry 2006, no napokon do Turína nepricestoval kvôli vykĺbenému ramenu. Účasť na MS 2008 odriekol kvôli chýbajúcej forme a potrebnej rekonvalescencii.
 O rok neskôr sa objavil v nominácii trénera Jána Filca na MS 2009, ktoré sa pre Slovensko skončilo len 10. miestom a Handzuš si v šiestich zápasoch pripísal štyri body za štyri asistencie. Vo februári 2010 opäť nechýbal v nominácii toho istého trénera na blížiace sa Zimné olympijské hry 2010, ktoré sa uskutočnili v kanadskom Vancouveri. Michal svojimi šiestimi bodmi v siedmich zápasoch dopomohol reprezentácii ku konečnému štvrtému miestu. V ten rok sa kvôli klubovým povinnostiam na majstrovstvách sveta nezúčastnil, to však neplatilo o tých nasledujúcich, kedy sa na domácom šampionáte v roku 2011 stretla takmer celá zlatá generácia hokejistov na čele Miroslavom Šatanom, Pavlom Demitrom či Mariánom Hossom. Púť slovenskej reprezentácie sa však skončila už v osemfinálovej skupine a Handzuš si v piatich zápasoch pripísal len dve asistencie. Všetko si však vynahradil o rok neskôr, kedy bol nominovaný trénerom Vladimírom Vůjtekom na MS 2012, ktoré sa uskutočnili v Helsinkách a Štokholme. Michal sa stal ťahúňom mužstva a skvelými výkonmi, z ktorých sú najnezabudnuteľnejšie víťazný gól vo štvrťfinále proti Kanade a asistencia pri víťaznom góle Miroslava Šatana v semifinále proti Česku, dopomohol k zisku strieborných medailí.

 Reprezentačná štatistika 
 Rok Tím Podujatie   Z G A B TM 1995SlovenskoMEJ55384 1996SlovakiaMSJ60332 1997SlovenskoMSJ62462 2000SlovenskoMS61454 2002SlovenskoZOH21016 2002SlovenskoMS61454 2005SlovenskoMS73032 2009SlovenskoMS60446 2010SlovenskoZOH73360 2011SlovenskoMS50220 2012SlovenskoMS82570Juniori celkovo17710178Seniori celkovo4711223322

 Referencie 

 Iné projekty 

 Externé odkazy 


Kategória:Slovenskí hokejisti
Kategória:Hráči HK Poprad
Kategória:Hráči HKm Zvolen
Kategória:Hráči HC Banská Bystrica
Kategória:Hráči St. Louis Blues
Kategória:Hráči Phoenix Coyotes
Kategória:Hráči Philadelphia Flyers
Kategória:Hráči Chicago Blackhawks
Kategória:Hráči Los Angeles Kings
Kategória:Hráči San José Sharks
Kategória:Slovenskí hokejisti draftovaní NHL
Kategória:Hokejisti draftovaní klubom St. Louis Blues
Kategória:Majstri sveta v ľadovom hokeji
Kategória:Účastníci MS v hokeji 2000
Kategória:Účastníci MS v hokeji 2002
Kategória:Účastníci MS v hokeji 2005
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2012
Kategória:Slovenskí hokejoví útočníci
Kategória:Víťazi Stanleyho pohára
Kategória:Hokejisti na Zimných olympijských hrách 2002
Kategória:Hokejisti na Zimných olympijských hrách 2010
Kategória:Hokejisti na Zimných olympijských hrách 2014
Kategória:Osobnosti z Banskej Bystrice
Kategória:Držitelia Medaily prezidenta Slovenskej republiky